**Din fiecare floare**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din fiecare floare

Născut prin poezie, pe-a vieții cale, cânt

trecutul pentru mine e-o pulbere de stele,

atâtea flori răsar în pieptu-mi de pământ

că veșnicia-ntreagă s-ar pierde printre ele.

Născute din iubire, acolo-i raiul meu

sunt florile plivite în dimineți cu soare,

grădina poeziei în care sunt un: "Zeu"

iar versurile mele trăiesc în ascultare.

Acolo curg izvoare din sufletul curat

si inima se scaldă în versuri de cântare,

si când n-o să mai scriu, înseamnă c-am plecat

Dar voi rămâne-n "versul" din fiecare floare.

M Horlaci.